Meteorologii au anunțat că localităţi din opt judeţe situate înMuntenia, Dobrogea, Oltenia şi Banat sunt vizate de noi avertizări nowcasting Cod galben de ploi abundente şi descărcări electrice.
Administraţia Naţională de Meteorologie (ANM) a transmis că până la ora 17:30, se vor semnala averse (cantităţi de apă, prin acumulare, de peste 25 – 35 l/mp), descărcări electrice, intensificări de scurtă durată ale vântului, izolat grindină de mici dimensiuni pe raza judeţelor Brăila, Ialomiţa, Buzău, Călăraşi, Constanţa (inclusiv în zona continentală), Gorj, Vâlcea şi Mehedinţi, conform Știripesurse.
Avertizările de fenomene periculoase imediate (nowcasting) se emit pentru o perioadă de maximum şase ore, a mai precizat ANM.